આપણે ભૂખ્યાંને અન્ન આપીએ છીએ. તરસ્યાંને પાણી પાઈએ છીએ. એનું મહાત્મ્ય છે. રંતિદેવ અને એનાં બાળકોએ જાતે ભૂખ્યા રહીને બીજાં ભૂખ્યાંઓને ભોજન આપ્યું હતું. એનું મહાત્મ્ય આપણાં પુરાણોમાં છે. પણ મરણપથારીએ પડેલો એક જીવ, જે અંતિમ શ્વાસ લઈ રહ્યો છે, તેને એવી ઈચ્છા થયા કરે છે કે જતાં પહેલાં પોતાના પૂજ્ય વ્યક્તિનાં દર્શન કરી લઉં ! અને એની ઈચ્છા પૂરી થાય છે. એને પરમ સંતોષ મળે છે. શાંતિ મળે છે. આ દાનનું મહાત્મ્ય કેટલું હશે ?